Nikolas Bërns largohet nga Departamenti i Shtetit
Zyrtarët theksojnë se prapa dorëheqjes nuk fshihet ndonjë mosmarrëveshje politike dhe shtojne se zoti Burns dëshiron të ndjekë një karr
Vendimi i zotit Bërns për të dhënë dorëheqjen vjen si diçka e papritur po të kihet parasysh angazhimi i tij aktiv në një numër çështjesh kyçe, si statusi i Kosovës, sanksionet e OKB-së kundër Iranit dhe marrëveshja amerikano-indiane për çështjet bërthamore, e cila vazhdon të jetë e bllokuar. Megjithatë, zyrtarët theksojnë se prapa dorëheqjes së tij nuk fshihet ndonjë mosmarrëveshje e natyrës politike. Ata thonë se zoti Bërns, i cili ka tre vajza në moshë studentore, dëshiron të ndjekë një karrierë më fitimprurëse në sektorin privat. Zoti Bërnska patur një ngjitje meteorike në shërbimin diplomatik amerikan. Në vitet e fundit të Luftës së Ftohtë ai ka qenë këshilltar i Shtëpisë së Bardhë për çështjet sovjetike dhe më pas ambasador i Shteteve të Bashkuara në Greqi dhe në NATO. Zoti Bërns u bë pastaj nënsekretar i shtetit për çështjet politike, tradicionalisht pozita më e lartë që mund të arrijë një diplomat karriere nën moshën 50-vjeçare. Sekretarja Rajs e njoftoi dorëheqjen e zotit Bërns në një takim me gazetarët dhe e kujtoi me këto fjalë punën e tyre të përbashkët në stafin e Shtëpisë së Bardhë në kohën e Presidentit të parë Bush: Nga ana e tij, zoti Bërns, në të njëtin takim me gazetarët, vlerësoi lart kolegët e tij të shërbimit diplomatik gjatë një karriere 26-vjeçare. Ai vlerësoi gjithashtu zonjën Rajs për angazhimin e saj të veçantë në emër të suksesit të politikës së jashtëme amerikane në një kohë “shumë të rrezikshme dhe të ndryshme”, siç u shpreh ai. Zyrtarë të Departamentit të Shtetit thonë se duke patur parasysh rëndësinë e postit, pasuesi i zotit Bërns është gjetur dhe njoftimi zyrtar do të bëhet pas disa ditësh. Ata thonë se vendin e tij do ta zerë ambasadori amerikan në Rusi, Uilliam Bërns, i cili nuk ka lidhje familjare me zotin Bërns. Ambasadori Uilliam Bërns ka shërbyer në një numër postesh të rëndësishme në administratën e tanishme, mes të tjerash edhe si ndihmës sekretar i shtetit për Çështjet e Lindjes së Afërme. //bsa